4. pielikums

( Iepirkuma nolikumam Nr. RD IKSD 2019/17)

Rīgas domes Izglītības, kultūras un sporta departamentam

reģistrācijas Nr. 90011524360

Krišjāņa Valdemāra iela 5, Rīga, LV-1010

(dokuments sagatavojams uz veidlapas, norādot informāciju par dokumenta autoru saskaņā ar Komerclikuma, Dokumentu juridiskā spēka likuma un MK 28.09.2010. noteikumiem Nr. 916 “Dokumentu izstrādāšanas un noformēšanas kārtība” prasībām)

Rīgā, 20\_\_. gada \_\_\_.\_\_\_\_\_\_\_\_\_\_

**PIEDĀVĀJUMA NODROŠINĀJUMA GARANTIJA Nr. \_\_\_\_\_**

Mēs - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kredītiestādes nosaukums, vienotais reģistrācijas numurs, juridiskā adrese) (turpmāk - Kredītiestāde) esam informēti par to, ka mūsu klients - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums, vienotais reģistrācijas numurs, juridiskā adrese) (turpmāk - Pretendents) ir iesniedzis/ plāno iesniegt savu piedāvājumu Jūsu – Rīgas domes Izglītības, kultūras un sporta departamentam (vienotais reģistrācijas numurs 90011524360, juridiskā adrese Krišjāņa Valdemāra iela 5, Rīga, LV-1010) (turpmāk – Pasūtītājs) rīkotajā iepirkumā “Pārtikas produktu (svaigi atdzesēta cūkgaļa, subprodukti un svaigi atdzesēta liellopu gaļa) piegāde Rīgas pilsētas izglītības iestādēm”, identifikācijas Nr. RD IKSD 2019/17 (turpmāk – Iepirkums) **Iepirkuma \_\_\_\_ daļā.** Saskaņā ar Iepirkuma dokumentiem, Pretendentam jāiesniedz Pasūtītājam sava piedāvājuma nodrošinājums 1000,00 *euro* apmērā katrā Iepirkuma daļā, kurā pretendents iesniedz savu piedāvājumu Iepirkumā.

Ņemot vērā iepriekš minēto, ar šo Kredītiestāde neatsaucami uzņemas pienākumu veikt maksājumu **[summa cipariem un vārdiem]** apmērā Pasūtītājam uz pieprasījumā norādīto norēķinu kontu, gadījumā, ja ievērojot šajā garantijā noteiktās prasības, Kredītiestādei ir iesniegts atbilstošs Pasūtītāja parakstīts dokuments (turpmāk – Pieprasījums), ar kuru Pasūtītājs pieprasa Kredītiestādei veikt maksājumu uz šīs garantijas pamata un kurā norādīts, ka attiecībā uz Iepirkumu ir iestājies vismaz viens no šādiem nosacījumiem (norādot konkrēto nosacījumu, kas iestājies):

1. Pretendents atsaucis savu piedāvājumu attiecīgajā Iepirkuma daļā, kamēr ir spēkā piedāvājuma nodrošinājums;
2. Pretendents, kura piedāvājums izraudzīts saskaņā ar piedāvājuma izvēles kritēriju, atsakās no līgumu parakstīšanas vai neparaksta iepirkuma līgumus attiecīgajā Iepirkuma daļā Pasūtītāja noteiktajā termiņā.

Pieprasījums iesniedzams papīra dokumenta formā vai elektroniski. Iesniegšana elektroniski veicama autentificēta ziņojuma veidā, izmantojot SWIFT. Identifikācijas nolūkā Pieprasījums iesniedzams ar Pasūtītāja apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā.[[1]](#footnote-1)

Garantijas saistību termiņš ir 4 (četri) mēneši, skaitot no Iepirkuma nolikumā noteiktās piedāvājumu iesniegšanas dienas un ir spēkā līdz **\_\_.\_\_.\_\_\_\_** **(norādīt datumu līdz kuram piedāvājuma nodrošinājuma garantija ir spēkā)**. (turpmāk – Beigu datums).

Šī garantija izbeidzas pilnībā un automātiski arī gadījumā, ja pirms Beigu datuma Kredītiestādei ir atgriezts šīs garantijas oriģināls, kas paredzēts Pasūtītājam, neatkarīgi no tā vai Kredītiestāde ir saņēmusi Pasūtītāja rakstveida paziņojumu par kādu no šādu nosacījumu iestāšanos:

1. ir beidzies piedāvājuma nodrošinājuma garantijas spēkā esamības termiņš;
2. piedāvājums nav iesniegts noteiktajā laikā vai kārtībā;
3. Pretendents nav kļuvis par Iepirkuma uzvarētāju un ir noslēgts līgums ar citu piegādātāju;
4. Iepirkums pārtraukts, neizvēloties nevienu piedāvājumu;
5. ar Pretendentu Iepirkuma nolikumā noteiktajā kārtībā un termiņos noslēgts iepirkuma līgums.

Piezīme: Šī garantija ir pakļauta Vienotajiem pieprasījuma garantiju noteikumiem (*the Uniform Rules for Demand Guarantees*) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumu neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi un Pasūtītāju saistībā ar šo garantiju, izšķirams Latvijas Republikas tiesā.

Garantija ir sastādīta divos eksemplāros, no kuriem Pasūtītājs un Kredītiestāde saņem pa vienam.

[*Kredītiestādes nosaukums*] vārdā:

[Parakstītāja amata nosaukums] [personiskais paraksts] [parakstītāja vārds un uzvārds]

1. 1 Kārtību, kādā iesniedzams Pieprasījums un sniedzami ar to saistītie apliecinājumi (par parakstītāja paraksta īstumu un parakstītāja tiesībām parakstīt Pieprasījumu), nosaka Kredītiestāde – garantijas devēja -, atbilstoši tās pieņemtajai praksei. Līdz ar to attiecīgā kārtība var atšķirties no šajā garantijas paraugā norādītās kārtības. [↑](#footnote-ref-1)